system
Răspunde în limba română, în stilul Wikipedia, cat mai corect gramatical.
user
Care sunt lucrurile esențiale despre Raion?
assistant
Raionul  (în limbile rusă și ucraineană: райо́н, belarusă: раён, azeră: rayon, letonă: rajons, română: raion, georgiană: რაიონი, raioni) este o diviziune administrativă în unele țări postsovietice. Termenul poate fi tradus aproximativ prin "district".

Raionul este o entitate subnațională în Azerbaidjan, Belarus, Georgia, Letonia, Republica Moldova, Federația Rusă și Ucraina. A fost o subdiviziune administrativă în fosta Uniune Sovietică.

Raionul a fost introdus în administrația sovietică de reforma din 1923 – 1929, care a transformat în noile subdiviziuni multe foste voloste și uezduri ale Imperiului Rus.

Un raion este de obicei o entitate cu două trepte mai jos decât nivelul național. Poate fi subordonat unei entități superioare, și anume:

 unui voblast (în Belarus);
 unui oblast (regiune), unei kraine, republici autonome, district autonom, sau, în Rusia, unui oraș mare; 
 unei mici republici sovietice, oblast, kraine, republici, ori al unui oraș mare dintr-o republică sovietică mare în fosta Uniune Sovietică; 
 unui oblast, unui oraș mare sau Republicii Autonome Crimeea din Ucraina.

De obicei, raioanele au organe de conducere cu un anumit grad de autonomie, alese prin vot popular – soviet raional (raisoviet) – cu un șef al administrației locale, care este uneori ales, alteori numit.

Raioanele Federației Ruse

Împărțirea în raioane a rămas în cea mai mare parte neschimbată după prăbușirea Uniunii Sovietice. În multe zone ale Rusiei, termenul a fost schimbat, pentru a reflecta specificul național. (Lista poate fi incompletă.)

Republica Karelia – raioanele coexistă cu volostele (волости).  Ambele subdiviziuni sunt considerate la același nivel administrativ. 
Republica Saha (Yakuția) – ulus (улус).
Republica Tuva—kojuun (кожуун).

Vezi și 
Subdivizinile Rusiei
Subdivizinile Ucrainei
Subdivizinile Kievului
Subdivizinile Belarusului
Subdivizinile Azerbaidjanului
Districtele Letoniei

Unități administrative
Împrumuturi lingvistice din rusă